
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI
H O T Ă R Â R E

privind aprobarea acordării unui sprijin financiar
 Parohiei „Sfântul Nicolae Nou” Focşani 
         Consiliul local al Muncipiului Focşani, judeţul Vrancea, întrunit în şedinţă ordinară,

         - analizând proiectul de hotărâre iniţiat de domnul Mersoiu Ionuţ consilier local, prin care se propune aprobarea acordării unui sprijin financiar Parohiei „Sfântul Nicolae Nou” Focşani şi raportul comun întocmit de Direcţia economică şi Serviciul investiţii şi administrarea fondului locativ, înregistrat la nr. 31804/20.06.2013 ;

          - văzând avizul favorabil al Comisiei de buget şi administraţie publică;

         - având în vedere adresa nr.10/17.06.2013 transmisă de Parohia „Sfântul Nicolae Nou” Focşani şi adresa nr.397/17.06.2013 transmisă de Protoieria Focşani I ;

         - în conformitate cu prevederile O.G. Nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute în România, H.G.R. nr.1470/2002 privind aprobarea normelor metodologice pentru aplicarea prevederilor O.G. nr.82/2001 şi H.G.R. nr.313/2006 privind modificarea H.G.R. nr.1470/2002;

         - In baza art. 36 alin (1), alin. (2),  lit. „b” si alin (4) lit „a”, precum  şi  în temeiul art.  45,  alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

         Art. 1 (1) Se aprobă  acordarea unui sprijin financiar Parohiei „Sfântul Nicolae Nou” Focşani în sumă de 20 mii lei . 

                    (2) Suma prevazută la alin (1) va fi alocată din bugetul propriu al Primăriei Municipiului Focşani pe anul 2013, de la subcapitolul bugetar 67.02.50 –„Alte servicii in domeniul culturii, recreerii si religiei”, articolul bugetar 20.19 şi va fi utilizată pentru executarea lucrărilor de înlocuire a tâmplăriei şi ferestrelor. Alocarea sumei se va efectua pe baza documentelor justificative prezentate de Parohia „Sfântul Nicolae Nou” Focşani, verificate în prealabil de Serviciul investiţii şi administrarea fondului locativ. 

         Art.2 Se împuterniceşte Primarul Municipiului Focşani să perfecteze şi să semneze contractul de cofinanţare cu Parohia „Sfântul Nicolae Nou” - Focşani.

        Art. 3 Prezenta hotărâre va fi comunicată de către Directia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică şi Serviciul investiţii şi administrarea fondului locativ.

     PREŞEDINTE DE ŞEDINŢĂ,

                                                                            CONTRASEMNEAZĂ:

          Mersoiu Ionuţ                                                         SECRETARUL MUNICIPIULUI      

                                                                                                                FOCŞANI

                                                                                                     Eduard Marian Corhană

Municipiul Focşani, 27 iunie 2013                                                      

Nr. 175   

